Reichsgau Wartheland

miniatyr|Etniske tyskere fra det sovjetiske-okkuperte østlige Polen ankommer Wartheland for å bosette seg, mai 1940.
Reichsgau Wartheland (opprinnelig Reichsgau Posen, noen ganger referert til kun som Warthegau) var navnet den tyske regjering gav til den vestlige og største av de delene av Polen som ble innlemmet i det tyske riket etter okkupasjonen av Polen under andre verdenskrig i 1939. Området var på 43 905 km2. Arthur Greiser var både gauleiter (partileder) og Reichsstatthalter til 1945. Den delen av Polen som ikke ble innlemmet i det tyske riket ble styrt som det såkalte Generalguvernementet.

Navnet «Wartheland» refererer til det tyske navnet på elven Warta (Warthe). Territoriet tilsvarte i hovedsak den tidligere Posen-provinsen i Det tyske riket. Hoveddelene av området var under prøyssisk kontroll i årene 1793 til 1807. Deretter var store deler underlagt Hertugdømmet Warszawa, som var en fransk klientstat under Napoleon. Deretter var dette fram til 1848 en del av Kongress-Polen. Polakkene oppnådde autonomi i området etter første verdenskrig.

 Germanisering 
miniatyr|høyre|Tyskspråklig kart som viser overføringene av Volksdeutsche under Heim ins Reich-gjenbosettingen.

Etter annektering av «Reichsgau Wartheland» begynte Tyskland en germanisering av området.Harvey, E. (2012). Management and Manipulation: Nazi Settlement Planners and Ethnic German Settlers in Occupied Poland. In Settler Colonialism in the Twentieth Century (pp. 109-126). Routledge. Wartheland skulle gjøres til et forbilde for andre deler av riket i administrativ, rasemessig og politisk forstand.Huener, J. (2014). Nazi Kirchenpolitik and Polish Catholicism in the Reichsgau Wartheland, 1939–1941. Central European History, 47(1), 105-137. Innen mars 1941 hadde  etnisk tyske flyttet til Tyskland eller tysk-okkuperte områder, de fleste slo seg ned i Wartheland - den annekterte delen av Polen. De etniske tyske, Volksdeutsche, ble etter avtaler med de baltiske landene (dvs. Estland og Latvia), Sovjetunionen og Kongedømmet Romania (nemlig fra Bukovina, Valakia, Moldova, Dobrudsja og Bessarabia; dvs. Bukovina-tyskere, Regat-tyskere, Dobrudsja-tyskere og Bessarabia-tyskere) overført derifra. Flere tusen sivile (en stor del kvinner) ble rekruttert fra det egentlige Tyskland for å medvirke til germanisering av området blant annet ved arbeid i barnehager, grunnskole og sosialtjenester. Rekrutteringen var bare delvis frivillig og blant annet ble en del lærere ganske enkelt utplassert. Disse hadde blant annet i oppdrag å skape en sosial distanse mellom etnisk tyske og andre folkegrupper. 

I nazistenes propaganda skulle bosetterne fungere som en mur mot den «slaviske bølge». Bosettingen av etniske tyskere var blant annet mulig ved fordrivelse av eksisterende befolkning jøder og etniske polakker. Målet var blant annet å utslette den polske nasjon og kultur. Det var få tyske protester mot den brutalitet mot andre folkegrupper begått av tysk politi. I landsbyer og områder med overveiende etnisk tysk befolkning var målet å nazifisere befolkningen og konsolidere tysk kultur.Harvey, E. (2001). ‘We Forgot All Jews and Poles’: German Women and the ‘Ethnic Struggle’in Nazi-occupied Poland. Contemporary European History, 10(3), 447-461. Wartheland hadde 9 millioner egentlig polske borgere, 1,5 eller 2 millioner av disse ble fordrevet østover, likevel var de annekterte området langt fra «germanisert».Wachenheim, H. (1942). Hitler's transfers of population in Eastern Europe. Foreign Affairs, 20(4), 705-718. Det var også planer om å tildele gårdsbruk til soldater som hadde gjort seg særlig fortjent.

Holocaust

Ved Chełmno opprettet okkupasjonsmakten utryddelsesleiren Kulmhof i 1941. Den tyske okkupanten gjennomførte viktig deler av holocaust i Wartheland. Den første stor gettoen, Ghetto Litzmannstadt, ble opprettet der, og sommeren 1941 vurderte okkupasjonsledelsen å utslette gettoene og drepe alle jødene der. I Kulmhof tok man i bruk gassvogner som avlivingsmetode i slutten av 1941.Kershaw, I. (1992). Improvised genocide? The emergence of the ‘final solution’in the ‘Warthegau’. Transactions of the Royal Historical Society, 2, 51-78.

Nazistene hadde planer om å tømme Wartheland for jøder. I Zichenau-området overlevde nesten ingen av de 80 000 jødene blant annet for den etnisk tyske befolkningen tjente på folkemordet.

 Referanser 

 Eksterne lenker 


Kategori:Polen under andre verdenskrig
Kategori:Tysklands historie (1933–1945)